b'\n_START_ARTICLE_\nGad Tsobari\n_START_PARAGRAPH_\nGad Tsobari (tai Tsabari) (s. 1944) on israelilaissyntyinen painija ja vuoden 1972 M\xc3\xbcnchenin olympialaisten urheilija. H\xc3\xa4n otti my\xc3\xb6s osaa vuoden 1976 Montrealin kisoihin._NEWLINE_Tsobari on ainoa eloonj\xc3\xa4\xc3\xa4nyt israelilaisista urheilijoista, jotka palestiinalaiset terroristit ottivat panttivangiksi M\xc3\xbcnchenin olympialaisissa. Israelilaisten urheilijoiden asuntoon tunkeuduttiin aamy\xc3\xb6ll\xc3\xa4 5. syyskuuta vuonna 1972. Vaikka Musta syyskuun j\xc3\xa4senet saivat Tsobarin kiinni, h\xc3\xa4n p\xc3\xa4\xc3\xa4si pakenemaan kellarin ja autotallin kautta. Yksi terroristeist\xc3\xa4 seurasi Tsobaria ja haavoitti t\xc3\xa4t\xc3\xa4. Tsobari l\xc3\xb6ysi perille turvallisuusrakennukseen olympiakyl\xc3\xa4ss\xc3\xa4, ja kertoi tapahtumasta._NEWLINE_Vain 18 tuntia my\xc3\xb6hemmin Tsobari ja muu olympialaisiin osallistunut Israelin joukkue katsoivat televisiosta kuinka helikopteri lensi F\xc3\xbcrstenfeldbruckin lentotukikohtaan, jossa veril\xc3\xb6yly tapahtui. Tsobari masentui tapahtumien johdosta ja rupesi juomaan, mutta toipui terapian avulla ja palasi Israeliin. Nyky\xc3\xa4\xc3\xa4n Tsobari toimii valmentajana Israelissa.'